На основу решења о банкротству Привредног суда у Београду 9.Ст.135/2016 од 28.10.2016. године, а у складу са чланoвима 131. 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010.*), стечајни управник стечајног дужника

**011 ПЛУС ДОО, ПРИВРЕДНО ДРУШТВО ЗА ПРОИЗВОДЊУ,**

**ТРГОВИНУ И УСЛУГЕ БЕОГРАД (РАКОВИЦА) - У СТЕЧАЈУ**

са седиштем у улици Луке Војводића број 55ц, Београд

Матични број: 20436875, ПИБ: 105688752

9.Ст.135/2016

**ОГЛАШАВА**

**ПРОДАЈУ ИМОВИНЕ СТЕЧАЈНОГ ДУЖНИКА**

 **ЈАВНИМ НАДМЕТАЊЕМ**

**Предмет продаје је имовина коју чини :**

**Целина 1**

**Пословни простор у изградњи – локал у приземљу површине 29,6 м2 у оквиру објекта на адреси Војводе Степе број 198.**

* Укупна процењена вредност пословног простора у изградњи -локала у приземљу износи33.152,00 ЕУР-а односно **4.082.235,00 РСД** прерачунато по средњом курсу НБС на дан процене 10.05.2017. године са урачунатим порезом на додату вредност.
* Почетна цена 50% од процењене вредности износи 2.041.117,50 РСД
* Гарантни депозит 20% од процењене вредности износи 816.447,00 РСД
* Износ за откуп документације за куповину целине 1 износи 100.000,00 РСД.

**Целина 2**

**Пословни простор у изградњи на првом спрату површине 113,8 м2 у оквиру објекта на адреси Војводе Степе број 198.**

* Укупна процењена вредност пословног простора у изградњи на првом спрату износи 109.248,00 ЕУР-а односно **13.452.460,00 РСД** прерачунато по средњом курсу НБС на дан процене 10.05.2017. год. са урачунатим порезом на додату вредност.
* Почетна цена 50% од процењене вредности износи 6.726.230,00 РСД
* Гарантни депозит 20% од процењене вредности износи 2.690.092,00 РСД
* Износ за откуп документације за куповину целине 2 износи 100.000,00 РСД.

**Целина 3**

**Гаражни простор у изградњи у нивоу подрум -2, на адреси Војводе Степе број 198.**

* Укупна процењена вредност гаражног простора у изградњи у нивоу подрум -2 износи 21.060,00 ЕУР-а односно **2.593.263,00 РСД** прерачунато по средњом курсу НБС на дан процене 10.05.2017. год. са урачунатим порезом на додату вредност.
* Почетна цена 50% од процењене вредности износи 1.296.631,50 РСД
* Гарантни депозит 20% од процењене вредности износи 518.652,60 РСД
* Износ за откуп документације за куповину целине 3 износи 100.000,00 РСД.

Лицитациони корак, тј. увећана цена се утврђује за сваку целину тако што се почетна цена, односно последња утврђена цена увећава за 100.000,00 РСД.

Имовина стечајног дужника се продаје у виђеном правном и фактичком стању без права на накнадну рекламацију купца. Стечајни управник не гарантује да имовина која се продаје има одређене карактеристике у смислу квалитета, квантитета или да одговара сврси коју потенцијални понуђач предвиђа за ту имовину. Сматра се да је учесник на лицитацији пре лицитације обавио разгледање имовине која се продаје и своју понуду заснива на сопственој процени стања имовине.

**Датум одржавања јавног надметања је 28.08.2017. године са почетком у 12 часова** у просторијама стечајног управника у Београду, Сремска 6/I.

Пријављивање за учешће у јавном надметању почиње истог дана у 10 часова (2 сата пре почетка јавног надметања).

Право на учешће у јавном надметању имају сва правна и физичка лица која :

* Након добијања профактуре, изврше уплату ради откупа продајне документације и уплате депозит за целину. Профактура се може преузети сваког радног дана у периоду од 11.00 до 15.00 часова у просторијама стечајног управника на адреси Сремска бр. 6/I у Београду, а најкасније до 24.08.2017. године, до 15 часова.
* Уплате депозит на текући рачун стечајног дужника број 160-458041-55код Banca Intesa a.d. Beograd, или положе неопозиву првокласну банкарску гаранцију наплативу на први позив, најкасније 3 радна дана пре одржавања продаје (рок за уплату депозита је 24.08.2017. године до 15 часова).

У случају да се као депозит положи првокласна банкарска гаранција, оригинал исте се ради провере мора доставити стечајном управнику. У случају да је учесник правно лице, уз пријаву се доставља и извод из регистрације и ОП образац.

Уколико на јавном надметању победи Купац који је депозит обезбедио банкарском гаранцијом, мора измирити износ депозита у року од 2 дана од дана проглашења за најбољег понуђача, а пре потписивања купопродајног уговора, након чега ће му бити враћена гаранција;

* Потпишу изјаву о губитку права на враћање депозита. Изјава чини саставни део продајне документације;

Ако проглашени купац не потпише записник, купопродајни уговор или не уплати купопродајну цену у прописаним роковима и на прописани начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће без одлагања вратити положени депозит/банкарску гаранцију сваком учеснику у јавном надметњу, осим проглашеном купцу и другом најбољем понуђачу, у року од осам дана од дана одржавања јавног надметања.

Имовина се купује у виђеном стању и може се разгледати након откупа продајне документације, сваког радног дана на адреси Војводе Степе 198, а најкасније до 23.08.2017. године у периоду од 11 до 14 часова уз најаву стечајном управнику један дан пре заказивања разгледања.

Проглашени купац је дужан да уплати цео износ купопродајне цене, у року од 8 дана од дана потписивања Уговора о купопродаји.

Порези, таксе и трошкови сачињавања и овере уговора падају на терет Купца.

ОВЛАШЋЕНО ЛИЦЕ : Стечајни управник Зоран Симић,

Контакт телефони: 063/840-3317; 011/328-3870; е-mail: zoran.simic@centrofin.rs.